Document ID: 31996D0701

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Νοεμβρίου 1996 για τροποποίηση της απόφασης 96/311/ΕΚ σχετικά με την εκκαθάριση των λογαριασμών των κρατών μελών στο πλαίσιο των δαπανών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα «Εγγυήσεων», για το οικονομικό έτος 1992 καθώς και για ορισμένες δαπάνες για το οικονομικό έτος 1993 (Τα κείμενα στην ισπανική, γερμανική, ελληνική και ιταλική γλώσσα είναι τα μόνα αυθεντικά) (96/701/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, για τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 1287/95 (2), και ιδίως το άρθρο 5 παράγραφος 2,
Μετά από διαβούλευση της Επιτροπής του Ταμείου,
Εκτιμώντας:
ότι πριν η Επιτροπή καθορίσει, στο πλαίσιο της απόφασης εκκαθάρισης των λογαριασμών, χρηματοδοτική διόρθωση επιλέξιμη για τη διαδικασία συμβιβασμού που καθορίσθηκε από την απόφαση 94/442/ΕΚ (3), πρέπει το κράτος μέλος να δύναται, εάν το επιθυμεί, να προσφύγει στη διαδικασία αυτή και στην περίπτωση αυτή πρέπει η Επιτροπή πριν λάβει την απόφασή της να εξετάσει την έκθεση που συντάσσει το όργανο συμβιβασμού 7 ότι οι προθεσμίες που προβλέπονται για τη διαδικασία αυτή δεν είχαν λήξει, για όλες τις επιλέξιμες διορθώσεις, κατά την ημερομηνία εγκρίσεως της απόφασης 96/311/ΕΚ της Επιτροπής (4) 7 ότι αυτή η τελευταία απόφαση δεν αφορούσε τα αντίστοιχα ποσά των δαπανών που δηλώθηκαν από τα συγκεκριμένα κράτη μέλη για το οικονομικό έτος 1992 7 ότι η διαδικασία συμβιβασμού περατώθηκε για το μεγαλύτερο μέρος των σχετικών χρηματικών διορθώσεων 7 ότι πρέπει συνεπώς να εκκαθαρισθούν οι σχετικές δαπάνες με την παρούσα απόφαση 7 ότι οι δαπάνες για τις οποίες η διαδικασία συμβιβασμού δεν έχει ακόμη λήξει θα εκκαθαρισθούν αργότερα 7
ότι οι δαπάνες που δηλώθηκαν από την Ιταλία για τις πριμοδοτήσεις οριστικής εγκαταλείψεως των αμπελώνων και ανέρχονται σε 31 861 816 140 ιταλικές λίρες δεν αφορούν την παρούσα απόφαση, δεδομένου ότι απαιτείται συμπληρωματική εξέταση των φακέλων 7 ότι έκτοτε, το ποσό αυτό έχει αφαιρεθεί από τις δαπάνες που δηλώθηκαν από αυτό το κράτος μέλος για το παρόν οικονομικό έτος και θα εκκαθαρισθεί αργότερα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα μέρη του παραρτήματος Ι της απόφασης 93/311/ΕΚ που αφορούν τη Γερμανία, την Ελλάδα, την Ισπανία και την Ιταλία αντικαθίστανται από το παράρτημα της παρούσας απόφασης.
Άρθρο 2
Τα συμπληρωματικά ποσά που ανέρχονται σε 19 591 000,00 γερμανικά μάρκα, σε 12 493 466 284 ελληνικές δραχμές, σε 721 255 271 ισπανικές πεσέτες, και σε 27 846 339 935 ιταλικές λίρες που προκύπτουν από το σημείο 3 του παραρτήματος Ι και επιβαρύνουν σύμφωνα με την παρούσα απόφαση, θα εγγραφούν στις δαπάνες που αναφέρονται στο άρθρο 4 παράγραφος 1 του κανονισμού (ΕΚ) αριθ. 296/96 της Επιτροπής (5) για το Νοέμβριο 1996.
Άρθρο 3
Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στην Ελληνική Δημοκρατία, στο Βασίλειο της Ισπανίας και στην Ιταλική Δημοκρατία.
Βρυξέλλες, 20 Νοεμβρίου 1996.

Labels: 2
4
15
6